Φωτογραφία από τον αγώνα της Αγγλίας με την Εσθονία για την προκριματική φάση στις 13 Οκτωβρίου 2007.
Η προκριματική φάση για το Ευρωπαϊκό Πρωτάθλημα Ποδοσφαίρου 2008 διεξήχθη από τις 16 Αυγούστου 2006 ως τις 24 Νοεμβρίου 2007. Πήραν μέρος 50 χώρες μέλη της UEFA, από τις 52 συνολικά, οι οποίες διεκδίκησαν 14 θέσεις για την τελική φάση. Για πρώτη φορά πήρε μέρος σε προκριματική φάση Euro το Καζακστάν, το οποίο ήταν μέλος της της ασιατικής ομοσπονδίας AFC και προσχώρησε στην ΟΥΕΦΑ το 2002. Επίσης για πρώτη φορά μετείχε ανεξάρτητα η Σερβία ως διάδοχο κράτος της Σερβίας και Μαυροβουνίου. Η Ποδοσφαιρική Ομοσπονδία του Μαυροβουνίου δεν πρόλαβε να επικυρώσει εγκαίρως τη συμμετοχή της στη FIFA και θα πάρει μέρος στις μελλοντικές διοργανώσεις. Η Αυστρία και η Ελβετία δεν πήραν μέρος στην προκριματική φάση, καθώς ως διοργανώτριες της τελικής φάσης προκρίνονται αυτόματα.

Σύστημα διεξαγωγής
------------------

Για την προκριματική φάση οι 50 ομάδες κατανεμήθηκαν σε 7 ομίλους. Ο κάθε όμιλος είχε εφτά ομάδες εκτός από τον πρώτο που είχε οκτώ. Κάθε ομάδα αγωνίστηκε εναντίον όλων των άλλων ομάδων του ομίλου της, μια φορά στην έδρα της και μια φορά στην έδρα του αντιπάλου της. Έγιναν έτσι συνολικά 308 αγώνες. Την πρόκριση κέρδισαν οι δύο πρώτες ομάδες κάθε ομίλου, δηλαδή συνολικά δεκατέσσερις που μαζί με τις δύο διοργανώτριες συμπλήρωσαν τις 16 της τελικής φάσης. Κατ' αυτό τον τρόπο δεν υπήρχε ανάγκη για αγώνες μπαράζ.
Η κατάταξη στους ομίλους γίνεται με βάση τους βαθμούς που συγκέντρωσε η κάθε ομάδα (3 για νίκη, 1 για ισοπαλία, κανέναν για ήττα). Σε περίπτωση ισοβαθμίας μεταξύ δύο ή περισσότερων ομάδων η κατάταξη καθορίζεται με βάση τα εξής κριτήρια κατά σειρά:

1. Βαθμοί που συγκεντρώθηκαν μόνο στους αγώνες μεταξύ των ισόβαθμων ομάδων.
2. Διαφορά γκολ στους αγώνες μεταξύ των ισόβαθμων ομάδων.
3. Γκολ στους αγώνες μεταξύ των ισόβαθμων ομάδων.
4. Εκτός έδρας γκολ στους αγώνες μεταξύ των ισόβαθμων ομάδων.
5. Αν σ' αυτό το σημείο υπάρχει ακόμα ισοβαθμία μεταξύ τουλάχιστον δύο ομάδων, τότε τα πρώτα τέσσερα κριτήρια εφαρμόζονται πάλι κατά σειρά αλλά μόνο μεταξύ των ομάδων που εξακολουθούν να ισοβαθμούν.
6. Αν και πάλι υπάρχει ισοβαθμία εξετάζονται για όλους τους αγώνες του ομίλου κατά σειρά: Διαφορά γκολ, γκολ, εκτός έδρας γκολ, fair play.

Αν και μετά την εφαρμογή αυτών των κριτηρίων προκύπτει ισοβαθμία τότε γίνεται κλήρωση.

Κλήρωση
-------

Η κλήρωση για τους ομίλους έγινε στις 27 Ιανουαρίου 2006 στο Μοντρέ. Για να εξασφαλιστεί η ομοιόμορφη κατανομή των ομάδων σε ομίλους οι ομάδες εντάχθηκαν σε γκρουπ δυναμικότητας με βάση τα αποτελέσματά τους στην τελική φάση του Euro 2004 και της προκριματικής φάσης για το Μουντιάλ 2006. Η Ελλάδα τοποθετήθηκε αυτόματα στο πρώτο γκρουπ δυναμικότητας ως πρωταθλήτρια το 2004.

| Γκρουπ 1 | Γκρουπ 2 | Γκρουπ 3 | Γκρουπ 4 |
| --- | --- | --- | --- |
| * Ελλάδα Ελλάδα
* Ολλανδία
* Πορτογαλία Πορτογαλία
* Αγγλία Αγγλία
* Τσεχία
* Γαλλία
* Σουηδία
 | * Γερμανία
* Κροατία Κροατία
* Ιταλία
* Τουρκία
* Πολωνία
* Ισπανία
* Ρουμανία
 | * Σερβία
* Ρωσία
* Δανία
* Νορβηγία Νορβηγία
* Βουλγαρία Βουλγαρία
* Ουκρανία
* Σλοβακία
 | * Βοσνία και Ερζεγοβίνη Βοσνία και Ερζεγοβίνη
* Ιρλανδία
* Βέλγιο Βέλγιο
* Λετονία
* Ισραήλ
* Σκωτία ! Σκωτία
* Σλοβενία
 |
| Γκρουπ 5 | Γκρουπ 6 | Γκρουπ 7 |
| * Ουγγαρία
* Φινλανδία
* Εσθονία Εσθονία
* Ουαλία
* Λιθουανία
* Αλβανία Αλβανία
* Ισραήλ Ισλανδία
 | * Γεωργία
* Βόρεια Μακεδονία
* Λευκορωσία Λευκορωσία
* Αρμενία Αρμενία
* Βόρεια Ιρλανδία

* Κύπρος
* Μολδαβία
 | * Λίχτενσταϊν Λίχτενσταϊν
* Αζερμπαϊτζάν Αζερμπαϊτζάν
* Ανδόρρα Ανδόρρα
* Μάλτα
* Νήσοι Φερόες Νήσοι Φερόες
* Καζακστάν
* Λουξεμβούργο
* Άγιος Μαρίνος Άγιος Μαρίνος
 |

Απ' αυτά τα γκρουπ προέκυψαν οι όμιλοι με κλήρωση και με την προϋπόθεση σε κάθε όμιλο να υπάρχει μια ομάδα από κάθε γκρουπ δυναμικότητας.

Όμιλος Α'
---------

Η Πορτογαλία ήταν το φαβορί του ομίλου, αλλά τελικά προκρίθηκε ως δεύτερη πίσω από την πολύ δυνατή Πολωνία. Η Φινλανδία διεκδικούσε τη δεύτερη θέση μέχρι και το τελευταίο παιχνίδι, όταν και χρειαζόταν νίκη επί της Πορτογαλίας για να προκριθεί, αλλά το παιχνίδι έληξε ισόπαλο 0-0. Η Σερβία τερμάτισε τρίτη και δεν κατάφερε να επαναλάβει της επιτυχία της πρόκρισης στο Μουντιάλ 2006. Οι δύο αγώνες μεταξύ Αρμενίας και Αζερμπαϊτζάν ακυρώθηκαν από την ΟΥΕΦΑ (χωρίς να δοθούν βαθμοί) λόγω της διαμάχης των δύο χωρών για την περιοχή του Ναγκόρνο-Καραμπάχ.

| Ομάδα | Βαθμ. | Αγ. | Ν | Ι | Η | ΓΥ | ΓΚ | ΔΓ |
| --- | --- | --- | --- | --- | --- | --- | --- | --- |
|  Πολωνία | **28** | 14 | 8 | 4 | 2 | 24 | 12 | +12 |
| Πορτογαλία Πορτογαλία  | **27** | 14 | 7 | 6 | 1 | 24 | 10 | +14 |
|  Σερβία | **24** | 14 | 6 | 6 | 2 | 22 | 11 | +11 |
|  Φινλανδία | **24** | 14 | 6 | 6 | 2 | 13 | 7 | +6 |
| Βέλγιο Βέλγιο  | **18** | 14 | 5 | 3 | 6 | 14 | 16 | -2 |
|  Καζακστάν | **10** | 14 | 2 | 4 | 8 | 11 | 21 | -10 |
| Αρμενία Αρμενία  | **9** | 12 | 2 | 3 | 7 | 4 | 13 | -9 |
| Αζερμπαϊτζάν Αζερμπαϊτζάν  | **5** | 12 | 1 | 2 | 9 | 6 | 28 | -22 |

Όμιλος Β'
---------

Από τον πολύ δυνατό όμιλο τελικά προκρίθηκαν οι δύο φιναλίστ του Μουντιάλ 2006, Ιταλία και Γαλλία. Τρίτη τερμάτισε η Σκωτία, η οποία αν και κέρδισε δύο φορές τη Γαλλία έχασε την πρόκριση μετά από δύο ήττες στα δύο τελευταία παιχνίδια (από Γεωργία και Ιταλία). Επίσης αποκλείστηκε και η Ουκρανία, αν και στο Μουντιάλ του 2006 είχε καταφέρει να φτάσει ως τα προημιτελικά.

| Ομάδα | Βαθμ. | Αγ. | Ν | Ι | Η | ΓΥ | ΓΚ | ΔΓ |
| --- | --- | --- | --- | --- | --- | --- | --- | --- |
|  Ιταλία | **29** | 12 | 9 | 2 | 1 | 22 | 9 | +13 |
|  Γαλλία | **26** | 12 | 8 | 2 | 2 | 25 | 5 | +20 |
| Σκωτία ! Σκωτία | **24** | 12 | 8 | 0 | 4 | 21 | 12 | +9 |
|  Ουκρανία | **17** | 12 | 5 | 2 | 5 | 18 | 16 | +2 |
|  Λιθουανία | **16** | 12 | 5 | 1 | 6 | 11 | 13 | -2 |
|  Γεωργία | **10** | 12 | 3 | 1 | 8 | 16 | 19 | -3 |
| Νήσοι Φερόες Νήσοι Φερόες  | **0** | 12 | 0 | 0 | 12 | 4 | 43 | -39 |

Όμιλος Γ'
---------

Η κάτοχος του τροπαίου Ελλάδα τερμάτισε πρώτη συγκεντρώνοντας τους περισσότερους βαθμούς από κάθε άλλη ομάδα στην προκριματική φάση. Τη δεύτερη θέση διεκδίκησαν μέχρι τέλους η Τουρκία και η Νορβηγία. Στον κρίσιμο αγώνα της προτελευταίας αγωνιστικής η Τουρκία κέρδισε τη Νορβηγία στο Όσλο και μετά από ακόμα μία νίκη εναντίον της Βοσνίας και Ερζεγοβίνης εξασφάλισε την πρόκριση.

| Ομάδα | Βαθμ. | Αγ. | Ν | Ι | Η | ΓΥ | ΓΚ | ΔΓ |
| --- | --- | --- | --- | --- | --- | --- | --- | --- |
| Ελλάδα Ελλάδα | **31** | 12 | 10 | 1 | 1 | 25 | 10 | +15 |
|  Τουρκία  | **24** | 12 | 7 | 3 | 2 | 25 | 11 | +14 |
| Νορβηγία Νορβηγία  | **23** | 12 | 7 | 2 | 3 | 27 | 11 | +16 |
| Βοσνία και Ερζεγοβίνη Βοσνία και Ερζεγοβίνη  | **13** | 12 | 4 | 1 | 7 | 16 | 22 | -6 |
|  Μολδαβία | **10** | 12 | 3 | 3 | 6 | 12 | 19 | -7 |
|  Ουγγαρία  | **9** | 12 | 4 | 0 | 8 | 11 | 22 | -11 |
|  Μάλτα | **5** | 12 | 1 | 2 | 9 | 10 | 31 | -21 |

Όμιλος Δ'
---------

Από τον όμιλο προκρίθηκαν εύκολα η Τσεχία και η Γερμανία. Η Γερμανία ξεκίνησε πολύ δυνατά και ήταν η πρώτη ομάδα από όλους τους ομίλους που εξασφάλισε μαθηματικά την πρόκρισή της στην τελική φάση. Στη συνέχεια όμως έχασε από τη Τσεχία και έφερε ισοπαλία με την Ουαλία με αποτέλεσμα να τερματίσει δεύτερη.

| Ομάδα | Βαθμ. | Αγ. | Ν | Ι | Η | ΓΥ | ΓΚ | ΔΓ |
| --- | --- | --- | --- | --- | --- | --- | --- | --- |
|  Τσεχία | **29** | 12 | 9 | 2 | 1 | 27 | 5 | +22 |
|  Γερμανία | **27** | 12 | 8 | 3 | 1 | 35 | 7 | +28 |
|  Ιρλανδία | **17** | 12 | 4 | 5 | 3 | 17 | 14 | +3 |
|  Σλοβακία | **16** | 12 | 5 | 1 | 6 | 33 | 23 | +10 |
|  Ουαλία | **15** | 12 | 4 | 3 | 5 | 18 | 19 | -1 |
|  Κύπρος | **14** | 12 | 4 | 2 | 6 | 17 | 24 | -7 |
| Άγιος Μαρίνος Άγιος Μαρίνος  | **0** | 12 | 0 | 0 | 12 | 2 | 57 | -55 |

Όμιλος Ε'
---------

Στον πέμπτο όμιλο μεγάλη έκπληξη ήταν ο αποκλεισμός της Αγγλίας, που έμεινε εκτός μεγάλης διοργάνωσης για πρώτη φορά μετά από 14 χρόνια. Την πρόκριση διεκδίκησαν με αξιώσεις τέσσερις ομάδες: Κροατία, Ρωσία, Αγγλία και Ισραήλ. Στην προτελευταία αγωνιστική το Ισραήλ κέρδισε τη Ρωσία δίνοντας τη δυνατότητα στην Αγγλία να κερδίσει την πρόκριση στο τελευταίο εντός έδρας παιχνίδι εναντίον της Κροατίας. Η Κροατία όμως κέρδισε την Αγγλία στο ανακαινισμένο Γουέμπλεϊ και την άφησε εκτός τελικής φάσης. Η κακή πορεία της Αγγλίας πήρε μεγάλη δημοσιότητα από την αρχή της προκριματικής φάσης, τόσο λόγω των κακών αποτελεσμάτων όσο και της απόφασης του προπονητή Στιβ ΜακΚλάρεν να μην καλέσει το αστέρι της ομάδας Ντέιβιντ Μπέκαμ (απόφαση που στη συνέχεια ανακάλεσε). Μετά την αποτυχία η αγγλική ποδοσφαιρική ομοσπονδία αντικατέστησε τον ΜακΚλάρεν με τον Ιταλό προπονητή Φάμπιο Καπέλλο.

| Ομάδα | Βαθμ. | Αγ. | Ν | Ι | Η | ΓΥ | ΓΚ | ΔΓ |
| --- | --- | --- | --- | --- | --- | --- | --- | --- |
| Κροατία Κροατία | **29** | 12 | 9 | 2 | 1 | 28 | 8 | +20 |
|  Ρωσία | **24** | 12 | 7 | 3 | 2 | 18 | 7 | +11 |
| Αγγλία Αγγλία  | **23** | 12 | 7 | 2 | 3 | 24 | 7 | +17 |
|  Ισραήλ | **23** | 12 | 7 | 2 | 3 | 20 | 12 | +8 |
|  Βόρεια Μακεδονία | **14** | 12 | 4 | 2 | 6 | 12 | 12 | 0 |
| Εσθονία Εσθονία  | **7** | 12 | 2 | 1 | 9 | 5 | 21 | -16 |
| Ανδόρρα Ανδόρρα  | **0** | 12 | 0 | 0 | 12 | 2 | 42 | -40 |

Όμιλος ΣΤ'
----------

Στον όμιλο μετείχαν τέσσερις ομάδες με συμμετοχή στην τελική φάση του Euro 2004: Ισπανία, Σουηδία, Δανία και Λετονία. Την πρόκριση εξασφάλισαν Ισπανία και Σουηδία, επιβεβαιώνοντας τα προγνωστικά. Έκπληξη ήταν η τρίτη θέση της Βόρειας Ιρλανδίας, που μαζί με τη Σκωτία και την Αγγλία ήταν η τρίτη ομάδα του Ηνωμένου Βασιλείου που τερμάτισε τρίτη στον όμιλό της, χωρίς καμία να καταφέρει να προκριθεί. Ο αγώνας Δανία - Σουηδία διεκόπη όταν ένας οπαδός εισέβαλε στον αγωνιστικό χώρο και επιτέθηκε στο διαιτητή. Ήταν ισόπαλο 3-3 αλλά τελικά κατοχυρώθηκε 0-3 υπέρ της Σουηδίας.

| Ομάδα | Βαθμ. | Αγ. | Ν | Ι | Η | ΓΥ | ΓΚ | ΔΓ |
| --- | --- | --- | --- | --- | --- | --- | --- | --- |
|  Ισπανία | **28** | 12 | 9 | 1 | 2 | 23 | 8 | +15 |
|  Σουηδία | **26** | 12 | 8 | 2 | 2 | 23 | 9 | +14 |
|  Βόρεια Ιρλανδία
 | **20** | 12 | 6 | 2 | 4 | 17 | 14 | +3 |
|  Δανία | **20** | 12 | 6 | 2 | 4 | 21 | 11 | +10 |
|  Λετονία | **12** | 12 | 4 | 0 | 8 | 15 | 17 | -2 |
| Ισραήλ Ισλανδία  | **8** | 12 | 2 | 2 | 8 | 10 | 27 | -17 |
| Λίχτενσταϊν Λίχτενσταϊν  | **7** | 12 | 2 | 1 | 9 | 9 | 32 | -23 |

Όμιλος Ζ'
---------

Από τον όμιλο προκρίθηκαν η Ρουμανία και η Ολλανδία. Τρίτη τερμάτισε η Βουλγαρία, ενώ οι υπόλοιπες ομάδες έμειναν πολύ πίσω. Το Λουξεμβούργο πέτυχε την πρώτη του νίκη από το 1995 εναντίον της Λευκορωσίας.

| Ομάδα | Βαθμ. | Αγ. | Ν | Ι | Η | ΓΥ | ΓΚ | ΔΓ |
| --- | --- | --- | --- | --- | --- | --- | --- | --- |
|  Ρουμανία | **29** | 12 | 9 | 2 | 1 | 26 | 7 | +19 |
|  Ολλανδία | **26** | 12 | 8 | 2 | 2 | 16 | 5 | +10 |
| Βουλγαρία Βουλγαρία  | **24** | 12 | 7 | 4 | 1 | 18 | 7 | +11 |
| Λευκορωσία Λευκορωσία  | **13** | 12 | 4 | 1 | 7 | 17 | 23 | -6 |
| Αλβανία Αλβανία  | **11** | 12 | 2 | 5 | 5 | 12 | 18 | -6 |
|  Σλοβενία | **11** | 12 | 3 | 2 | 7 | 9 | 16 | -7 |
|  Λουξεμβούργο  | **3** | 12 | 1 | 0 | 11 | 2 | 23 | -21 |

Αναφορές
--------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Προκριματικά Ευρωπαϊκού Πρωταθλήματος 2008** |

1. ↑  BBC SPORT | Football | Internationals | Serbia to take spot in Euro 2008
2. ↑  UEFA cancel Armenia v Azerbaijan Euro qualifiers | Reuters
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 16 Ιουνίου 2008. Ανακτήθηκε στις 10 Ιουνίου 2008.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημοι κανονισμοί για το Euro 2008 (Αγγλικά)
* Αρχείο αποτελεσμάτων ΟΥΕΦΑ (Αγγλικά)


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Fußball-Europameisterschaft 2008/Qualifikation  της Γερμανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |